| **Sigitas Renčys** |
| --- |
| Gimė | 1948 m. lapkričio 8 d.Šiauliai |
| Mirė | 2021 m. liepos 7 d. (72 metai)Vilnius |
| Palaidotas (-a) | Liepynės kapinėse |
| Sutuoktinis (-ė) | Ina Renčienė |
| Vaikai | Neringa, Sigita |
|  |
| Veikla | literatūros kritikas, partinis veikėjas, vadybininkas |
| Partija | 1970 m. SSKP, LSDP |
|  |
| Alma mater | 1971 m. Vilniaus universitetas |

**Sigitas Renčys** (1948 m. lapkričio 8 d. Šiauliuose – 2021 m. liepos 7 d. Vilniuje) – Lietuvos literatūros kritikas, partinis veikėjas, švietimo vadybininkas.

Biografija
----------

1958–1965 m. mokėsi Šiaulių muzikos mokyklos smuiko klasėje, 1955–1966 m. Šiaulių 8-oje vidurinėje mokykloje. 1966–1971 m. studijavo Vilniaus universiteto Filologijos fakultete. 1970–1974 m. Lietuvos rašytojų sąjungos literatūrinis konsultantas. 1974–1987 m. LKP CK Kultūros skyriaus instruktorius, vedėjo pavaduotojas, vedėjas. 1977–1980 m. studijavo Visuomenės mokslų akademijoje prie SSKP CK. 1980 m. apgynė disertaciją „Tarybinės istorinės tragedijos žanriniai ypatumai", filologijos mokslų kandidatas. 1987–1991 m. SSKP CK Kultūros skyriaus vedėjo pavaduotojas, Menų sektoriaus vedėjas, Humanitarinio skyriaus vedėjo pavaduotojas. Nuo 1986 m. kandidatas į LKP CK narius, nuo 1985 m. LSSR AT deputatas.

1991–1992 m. leidybinės firmos „Maratonas" generalinio direktoriaus pavaduotojas. 1992 m. „Fodio" vyr. redaktorius. 1993–1997 m. MBA Verslo korpuso (JAV) programos direktorius Lietuvoje. 1993–2002 m. Baltijos vadybos fondo direktorius. 1994 m. valstybės konsultantas mokslo ir technikos klausimais, 1997–1999 m. KTU ir Norvegijos vadybos instituto Biznio mokymo centro programų Vilniuje vadovas. 1999–2000 m. Tarptautinės aukštosios vadybos mokyklos Vilniaus filialo administratorius, 2002–2009 m. Lietuvos valstybinio mokslo ir studijų fondo direktorius, 2010–2014 m. – Valstybinio studijų fondo direktorius.

Nuo 1979 m. buvo Lietuvos rašytojų sąjungos narys. Lietuvos vadybos draugijos tarybos narys, Lietuvos mokslo ir technikos draugijų asociacijų valdybos narys, Europos mokslo fondo valdančiosios tarybos narys, Santarvės fondo valdybos pirmininkas. Lietuvos socialdemokratų partijos narys.

Kelių knygų apie lietuvių literatūrą bendraautoris, daugiau kaip 200 publikacijų apie literatūrą bei kultūrą periodikoje, publikacijų apie vadybą ir ekonominį švietimą autorius.

Bibliografija
-------------

* Julius Janonis literatūros moksle ir kritikoje: straipsnių rinkinys. – Vilnius: Vaga, 1978. – 357 p.
* Ištikimybė žmogui: kritikos straipsniai. – Vilnius: Vaga, 1979. – 246 p.
* Tragedija: istorija ir nūdiena. – Vilnius: Vaga, 1983. – 243 p.
* Vilties bedugnė: eilėraščių rinkinys. – Vilnius: Logos, 1998.
* Berniukų eilėraščiai (dail. Neringa Hesham Attia). – Vilnius: Trys žvaigždutės, 2004. – 22 p.: iliustr. – ISBN 9955-454-99-7
* Mergaičių eilėraščiai (dail. Neringa El Bavab). – Vilnius: Trys žvaigždutės, 2010. – 24 p.: iliustr. – ISBN 978-609-431-009-6

Įvertinimas
-----------

* 2005 m. Ordinas „Už nuopelnus tarnaujant mokslui ir literatūrai" (Tarptautinis biografijų centras, Kembridžas, Anglija)

Šaltiniai
---------

1. ↑  „Mirė poetas, literatūros kritikas Sigitas Renčys", 15min.lt. 2021-07-08. Nuoroda tikrinta 2021-07-08.
2. ↑  *Sigitas Renčys*. Visuotinė lietuvių enciklopedija, T. XIX (Pre-Reu). – Vilnius: Mokslo ir enciklopedijų leidybos institutas, 2011
3. ↑  „Mirė kritikas, literatūrologas, poetas Sigitas Renčys", lžs.lt. 2021-07-07. Nuoroda tikrinta 2021-07-08.
4. ↑   Archyvuota kopija 2013-09-28 iš Wayback Machine projekto.
5. ↑  *Sigitas Renčys*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 532
6. ↑   Archyvuota kopija 2014-07-29 iš Wayback Machine projekto.
7. ↑   Archyvuota kopija 2016-05-19 iš Wayback Machine projekto.
8. ↑
9. ↑  Sigitas Renčys. 2007 m. Lietuvos Respublikos savivaldybių tarybų rinkimai Archyvuota kopija 2007-11-13 iš Wayback Machine projekto.